open-index/open-wikipedia-markdown huggingface dataset:
Ελένη Αρχιγένους

Η **Ελένη Αρχιγένους** (1823 − 24 Οκτωβρίου 1891) υπήρξε Κωνσταντινουπολίτισσα λόγια και σύζυγος του Σαράντη Αρχιγένη.

## Βιογραφία
Η Ελένη Αρχιγένους, το γένος Φενερλή, γεννήθηκε στην Κωνσταντινούπολη από πλούσια οικογένεια του Φαναρίου. Παππούς της ήταν ο Εθνικός Ευεργέτης Ιωάννης Φάχρη και αδέλφια της η Εθνική Ευεργέτρια Ευανθία Θεοφιλίδου και ο γιατρός των Ανακτόρων και Καθηγητής της Ιατρικής Σχολής του Γαλατά Παυλάκης Φενερλής Πασάς.

Το 1848 παντρεύτηκε τον Σαράντη Αρχιγένη, και συμμερίστηκε το όνειρό του για τη μόρφωση του Γένους. Το 1857 τον βοήθησε να οργανώσει στους Επιβάτες τα Αρχιγένεια Εκπαιδευτήρια, ενώ η ίδια θέλοντας να μιμηθεί το παράδειγμα του συζύγου της, πούλησε όλα της κοσμήματα και με τα χρήματα ανήγειρε την Ελένειο Σχολή το 1868.

Μετά τον θάνατο του συζύγου της το 1873, ανέλαβε διευθύντρια και ανώτατη αρχή των Αρχιγενείων Εκπαιδευτηρίων, ενώ διατέλεσε για πολλά χρόνια και Κοσμήτρια Μεγάλων Σχολών θηλέων της Κωνσταντινούπολης, συμβάλλοντας τα μέγιστα στη γυναικεία μόρφωση. Υπήρξε καλή φίλη και συνεργάτιδα της Πολίτισσας λόγιας και διευθύντριας του Παρθεναγωγείου "Παλλάς" Σαπφούς Λεοντιάδος.

Πέθανε στους Επιβάτες της Ανατολικής Θράκης.

## Βιβλιογραφία
* Δράκος, Ευστράτιος. *Τα Θρακικά : ήτοι διάλεξις περί των Εκκλησιαστικών Επαρχιών Σηλυβρίας, Γάνου και Χώρας, Μετρών και Αθύρων, Μυριοφύτου και Περιστάσεως, Καλλιπόλεως και Μαδύτου*. Αθήνησι 1892.
* Αθηναγένης, Νικόλαος. *Θρακική Επετηρίς, ετήσιον δημοσίευμα της εν Αθήναις Θρακικής Αδελφότητος*, Εν Αθήναις 1897. 
* Σακκίδου, Ζωή *Σαράντης Αρχιγένης : Ο Εθνικός Ευεργέτης και Οσία Παρασκευή Πολιούχος Επιβάτων*. Εν Αθήναις 1938.
* Μήλλας, Ακύλας. *Προποντίδα : μια θάλασσα της Ρωμιοσύνης*. Αθήνα 1992.
* Παλάζη, Μαριάνθη Φ. Ένα Όνομα, Δύο Τόποι: Επιβάτες Ανατολικής Θράκης, Νέοι Επιβάτες. Αθήνα: Ίδρυμα Μείζονος Ελληνισμού, 2009.
* Δρούγκα, Κλεονίκη. "Η Ελληνική Παιδεία στην Ανατολική Θράκη κατά την Οθωμανοκρατία (1352-1922), Η ιδεολογική Λειτουργία της Εκπαιδευτικης Διαδικασίας". Εκδ. Σταμούλη Αντ. 2011
* Σοφιανού, Μιράντα. "Ο παππούς μου ο Φάχρη", Εκδ. Μίλητος. 2012
* Σοφιανού, Μιράντα - Στεφανίδη, Φωτεινή. "Η Προίκα, κεντήματα και υφάσματα από την Κωνσταντινούπολη και την Πέργαμο Μικράς Ασίας : Συλλογή Σοφιανού", Εκδόσεις του Φοίνικα, 2014.
* Παλάζη, Μαριάνθη Φ. Αρχιγένεια Εκπαιδευτήρια Γυναικεία διδασκαλική κινητικότητα και κοινωνικότητα, 1857-1922. Θεσσαλονίκη: Εκδόσεις Επίκεντρο, 2024. https://www.epikentro.gr/archigeneia-ekpaideftiria/

## Εξωτερικοί σύνδεσμοι
* Θρακική Επετηρίς 1897

Κατηγορία:Έλληνες ευεργέτες
Μιλτιάδης ο Απολογητής

Ο **Μιλτιάδης** ήταν Μικρασιατικής καταγωγής χριστιανός απολογητής και αντιαιρετικός συγγραφέας του 2ου αιώνα μ.Χ.

## Βίος
Ο **Μιλτιάδης** ήταν Μικρασιατικής καταγωγής και φαίνεται πως έζησε στη Ρώμη. Σε αυτόν αναφέρεται ο Ευσέβιος Καισαρείας και ο Τερτυλλιανός, ο οποίος τον αναφέρει «περιφρονητικά», ο οποίος του αποδίδει τον χαρακτηρισμό ή τίτλο του «Εcclesiarum sophista», δηλαδή του *σοφιστή* . Αυτό συμβαίνει ίσως «από πικρία διότι είχε γράψει κατά των Μοντανιστών»

## Συγγραφικό έργο
Ο Μιλτιάδης έγραψε τα εξής έργα: α) *Προς Έλληνας* δύο βιβλία. β)*Προς Ιουδαίους* δύο βιβλία, γ) *Κατά Ουαλεντίνου*, δ) *Απολογία προς κοσμικούς άρχοντας υπέρ της χριστιανικής φιλοσοφίας* ε) *Περί του μη δειν προφήτην εν εκστάσει λαλείν-αντιμοντανιστικό έργο

Εάν οι κοσμικοί άρχοντες του  βιβλίου *Απολογία προς κοσμικούς άρχοντες'' είναι οι για κάποιο χρονικό διάστημα συνάρχοντες Μάρκος Αυρήλιος (161-180) και Λούκιος Ουήρος (161-169), τότε αυτή πρέπει να γράφτηκε πριν από το 169.

## Παραπομπές


## Πηγές
*Παναγιώτης Χρήστου, Ελληνική Πατρολογία, τομ. Β. εκδ. Κυρομάνος, Θεσσαλονίκη, 2005, σελ.677-678
*Στυλιανός Παπαδόπουλος, Πατρολογία τομ. Α' ,εκδ. Παρουσία, Αθήνα, 1997, σελ.247

Κατηγορία:Χριστιανοί απολογητές
Δήμος Παούλ

Ο **Δήμος Παούλ** (πορτογαλικά: Paul) είναι ένας δήμος του Πράσινου Ακρωτηρίου. Βρίσκεται στο Νησί Σάντο Αντάο. Έχει έκταση 54,26 τ.χλμ. και πληθυσμό 8.383 κατοίκων (2005). Πρωτεύουσα είναι η Βίλα ντας Πόμπας.

## Γεωγραφία
Ο Δήμος Παούλ βρίσκεται βορειοδυτικά του Πράσινου Ακρωτηρίου και βορειοανατολικά του νησιού Σάντο Αντάο. Συνορεύει στα βορειοδυτικά με το Ριμπέιρα Γκράντε και στα νοτιοδυτικά με το Πόρτο Νόβο. Έχει έκταση 54,26 τ.χλμ.. Είναι σε έκταση ο δέκατος ένατος μεγαλύτερος δήμος του Πράσινου Ακρωτηρίου μετά το Μπόα Βίστα, το Πόρτο Νόβο, το Σάο Φιλίπε, το Μάιο, το Σάο Βισέντε, το Πράια, το Ριμπέιρα Μπράβα, το Σάντα Καταρίνα, το Δήμος Σάντα Καταρίνα ντο Φόγκο, το Σάντα Κρουζ, το Σαλ, το Ριμπέιρα Γκράντε, το Ριμπέιρα Γκράντε ντε Σαντιάγο, το Σάο Ντομίνγκος, το Ταρραφάλ ντε Σάο Νικολάου, το Ταρραφάλ, το Σάο Μιγκέλ, το Μοστέιρος και το Μπράβα.

## Ενορίες
Ο Δήμος Παούλ συμπεριλαμβάνει μόνο μία ενορία:

## Χωριά
* Ζανέλα
* Κούρραλ ντα Ρούσσα
* Βίλα ντας Πόμπας

## Δημογραφία
Ο Δήμος Παούλ έχει πληθυσμό 8.383 κατοίκων (2005) με πυκνότητα 154 κατοίκων ανά τ.χλμ. Είναι σε πληθυσμό ο δέκατος έβδομος μεγαλύτερος δήμος του Πράσινου Ακρωτηρίου, μετά το Πράια, το Σάο Βιτσέντε, το Σάντα Κρουζ, το Σαλ, το Σάο Φιλίπε, το Δήμος Ριμπέιρα Γκράντε, το Πόρτο Νόβο, το Ταρραφάλ, το Μοστέιρος, το Σάο Μιγκέλ, το Σάντα Καταρίνα ντο Φόγκο, το Ριμπέιρα Μπράβα, το Ριμπέιρα Γκράντε ντε Σαντιάγο και το Σάο Λουρένσο ντος Οργκάος.

## Ιστορία
Ο Δήμος Παούλ είναι ένας από τους αρχαιότερους δήμος του Πράσινου Ακρωτηρίου. Στο τέλος του 19ου αιώνα, συγχωνεύτηκε με το Δήμο Ριμπέιρα Γκράντε. Έγινε δήμος του Σάντο Αντάο από το 1971.

## Δείτε επίσης
* Δήμοι του Πράσινου Ακρωτηρίου

## Παραπομπές
* Ιστοσελίδα του Παούλ

## Εξωτερικοί σύνδεσμοι
* 

παουλ
π
Δήμος Πόρτο Νόβο

Ο **Δήμος Πόρτο Νόβο** (πορτογαλικά: Porto Novo) είναι ένας δήμος του Πράσινου Ακρωτηρίου. Βρίσκεται στο Νησί Σάντο Αντάο. Έχει έκταση 54,26 τ.χλμ. και πληθυσμό 18.335 κατοίκων (2005). Πρωτεύουσα είναι η Πόρτο Νόβο.

## Γεωγραφία
Ο Δήμος Πόρτο Νόβο βρίσκεται βορειοδυτικά του Πράσινου Ακρωτηρίου και δυτικά του νησιού Σάντο Αντάο. Καλύπτει όλη τη δυτική πλευρά του νησιού, δηλαδή, λίγο παραπάνω από το ένα τρίτο. Είναι ο δυτικότερος δήμος του Πράσινου Ακρωτηρίου. Συνορεύει στα βορειοανατολικά με το Ριμπέιρα Γκράντε και στα νοτιοανατολικά με το Πωλ. Έχει έκταση 54,26 τ.χλμ.. Είναι σε έκταση ο δεύτερος μεγαλύτερος δήμος του Πράσινου Ακρωτηρίου μετά το Μπόα Βίστα.

## Ενορίες
Ο Δήμος Πόρτο Νόβο συμπεριλαμβάνει δύο ενορίες:

## Χωριά
* Αλδέια
* Μορρίνο Ντ'Έγκμπα
* Πόρτο Νόβο
* Ριμπέιρα ντα Κρουζ
* Ταρραφάλ ντε Μόντε Τρίγκο 
* Τσα ντο Νόρτε

## Δημογραφία
Ο Δήμος Πόρτο Νόβο έχει πληθυσμό 18.335 κατοίκων (2005) με πυκνότητα 32.8κατοίκων ανά τ.χλμ. Είναι σε πληθυσμό ο έβδομος μεγαλύτερος δήμος του Πράσινου Ακρωτηρίου, μετά το Πράια, το Σάο Βιτσέντε, το Σάντα Κρουζ, το Σαλ, το Σάο Φιλίπε και το Δήμος Ριμπέιρα Γκράντε.

## Ιστορία
Ο Δήμος Πόρτο Νόβο δημιουργήθηκε το 1971, όταν το νησί Σάντο Αντάο διαιρέθηκε σε τρεις δήμους: το Πόρτο Νόβο, το Ριμπέιρα Γκράντε και το Πωλ. Πριν το 1971 συμπεριελάμβανε μόνο το Ριμπέιρα Γκράντε και το Πωλ.

## Δείτε επίσης
* Δήμοι του Πράσινου Ακρωτηρίου

## Παραπομπές
* Ιστοσελίδα του Πόρτο Νόβο

πορτο νοβο
π
Πόρτο Νόβο (Πράσινο Ακρωτήρι)

Η **Πόρτο Νόβο** (πορτογαλικά: Porto Novo) είναι κωμόπολη του Πράσινου Ακρωτηρίου. Είναι η πρωτεύουσα του Δήμου Πόρτο Νόβο. Έχει πληθυσμό 9.430 κατοίκων (2005).

thumb|right|250px|Το λιμάνι Πόρτο Νόβο

## Γεωγραφία
Η Πόρτο Νόβο βρίσκεται βορειοδυτικά του Πράσινου Ακρωτηρίου και νοτιοανατολικά του Δήμου Πόρτο Νόβο. Βρίσκεται σε συντεταγμένες 17°01′15″ Β 25°04′00″ Δ.

## Ιστορία
Η πόρτο Νόβο ονομαζόταν στο παρελθόν **Καρβοέιρος** (Carvoeiros).

## Δείτε επίσης
* Κατάλογος οικισμών του Πράσινου Ακρωτηρίου

## Εξωτερικοί σύνδεσμοι
* 

πορτο νοβο
Πομπας
Μητροπολίτης Μονεμβασίας και Σπάρτης Ευστάθιος

Ο **Μητροπολίτης Ευστάθιος** (κατά κόσμον *Κωνσταντίνος Σπηλιώτης*, Βαλύρα Μεσσηνίας, 16 Ιουλίου 1940) είναι Έλληνας ιεράρχης της Εκκλησίας της Ελλάδος, που διατελεί Μητροπολίτης Μονεμβασίας και Σπάρτης από το 1980.

## Βιογραφικά στοιχεία
Γεννήθηκε το έτος 1940 στην κωμόπολη Βαλύρα του νομού Μεσσηνίας, από τον Αθανάσιο και την Παναγιώτα Σπηλιώτη. Είναι το τρίτο από τα πέντε παιδιά της οικογένειάς του. Τα εγκύκλια γράμματα διδάχθηκε στο δημοτικό σχολείο της γενέτειράς του. Αποφοίτησε από το Γυμνάσιο-Λύκειο της κωμόπολης του Μελιγαλά.

Το 1963 έλαβε το πτυχίο της Θεολογικής Σχολής του Πανεπιστημίου Αθηνών. Στις 12 Αυγούστου 1964 εκάρη μοναχός στην Ιερά Μονή Κοιμήσεως Θεοτόκου Βουλκάνου και την επομένη ημέρα χειροτονήθηκε διάκονος από τον Μητροπολίτη Γόρτυνος και Μεγαλοπόλεως Ευστάθιο (Ευσταθόπουλο), ο οποίος τελούσε τότε χρέη τοποτηρητή της Ιεράς Μητροπόλεως Μεσσηνίας, του οποίου και έλαβε το όνομα.

Μετά την εις διάκονο χειροτονία του, υπηρέτησε ως ιεροκήρυκας της Ιεράς Μητροπόλεως Μεσσηνίας και καθηγητής του Ανωτέρου Εκκλησιαστικού Φροντιστηρίου Καλαμάτας. Το 1966, λόγω της επιμόνου παρακλήσεως του αειμνήστου Μητροπολίτου Γόρτυνος, μετετέθη ως ιεροκήρυξ στην Ιερά Μητρόπολη Γόρτυνος και Μεγαλοπόλεως. Πρεσβύτερος χειροτονήθηκε στις 6 Δεκεμβρίου 1966 στον Μητροπολιτικό Ναό Μεγαλοπόλεως και την ίδια ημέρα του απενεμήθη το οφφίκιο του αρχιμανδρίτη. Στην Ιερά Μητρόπολη Γόρτυνος και Μεγαλοπόλεως, υπηρέτησε επί έντεκα έτη. Την ίδια περίοδο υπηρέτησε επί δύο έτη και ως καθηγητής στην Επαγγελματική Σχολή Μεγαλοπόλεως. Το 1977 προσεκλήθη από τον Μητροπολίτη Μεσσηνίας Χρυσόστομο (Θέμελη) ως ιεροκήρυξ και πρωτοσύγκελλος της Ιεράς Μητροπόλεως Μεσσηνίας. Διορίσθηκε μάλιστα και ηγούμενος στην Ιερά Μονή Βουλκάνου, που είναι και μονή της μετανοίας του.

Η Ιερά Σύνοδος της Ιεραρχίας της Εκκλησίας της Ελλάδος τον εξέλεξε Μητροπολίτη Μονεμβασίας και Σπάρτης στις 28 Αυγούστου 1980. Επίσκοπος χειροτονήθηκε στις 31 Αυγούστου και η ενθρόνισή του έγινε στις 28 Σεπτεμβρίου. Ως μητροπολίτης πραγματοποιεί ευρύτατο έργο εκκλησιαστικής, κοινωνικής και φιλανθρωπικής διακονίας, για το οποίο τιμήθηκε πολλαπλώς.

Το 2006 αναγορεύτηκε επίτιμος διδάκτωρ της Σχολής Επιστημών Ανθρώπινης Κίνησης και Ποιότητας Ζωής του Πανεπιστημίου Πελοποννήσου.

## Παραπομπές


Κατηγορία:Μητροπολίτες Μονεμβασίας και Σπάρτης
Κατηγορία:Απόφοιτοι της Θεολογικής Σχολής του Εθνικού και Καποδιστριακού Πανεπιστημίου Αθηνών
Βίλα ντας Πόμπας

Η **Βίλα ντας Πόμπας** (πορτογαλικά: Vila das Pombas) ή απλά **Πόμπας** (Pombas) ή **Πόνμπας** (Pónbas) είναι ένα χωριό του Πράσινου Ακρωτηρίου. Είναι η πρωτεύουσα του Δήμου Παούλ. Έχει πληθυσμό 1.818 κατοίκων (2005).

## Γεωγραφία
Η Πόμπας βρίσκεται βορειοδυτικά του Πράσινου Ακρωτηρίου και βορειοανατολικά του Δήμου Παούλ. Είναι ένας από τους βορειότερους οικισμούς του Πράσινου Ακρωτηρίου. Βρίσκεται νότια της Σιναγκόγκα και νοτιοανατολικά της Ριμπέιρα Γκράντε, σε συντεταγμένες 17°08′45″ Β 25°00′45″ Δ.

## Άποψη
Τα περισσότερα σπίτια χτίζονται από πέτρα και τσιμέντο.

## Δημογραφία
Η Βίλα ντας Πόμπας έχει 1.818 κατοίκους (2005). Το μεγαλύτερο μέρος του πληθυσμού της είναι αγρότες.

## Οικονομία
Στην Βίλα ντας Πάμπας παράγονται κυρίως μπανάνες και ανανάς. Οι κύριες οικονομικές δραστηριότητες είναι η γεωπονία και το ψάρεμα.

## Δείτε επίσης
* Κατάλογος οικισμών του Πράσινου Ακρωτηρίου

πομπας
Πομπας
Τράπεζα Πάγου Ρος

[thumb|right|Η τοποθεσία της [Θάλασσα Ρος|Θάλασσας Ρος και της Τράπεζας Πάγου Ρος.]]
thumb|right|Προσβάσιμο σημείο Παγοτράπεζας Ρος.
Η **[[Τράπεζα Πάγου]] Ρος** είναι ο μεγαλύτερος συμπαγής όγκος επιπλέοντος πάγου στον κόσμο. Βρίσκεται στο μυχό της μεγάλης εγκόλπωσης της Θάλασσας Ρος στην Ανταρκτική. Η έκτασή της υπολογιζόταν στα 496.000 έως 540.000 τ.χλμ. 

Η Τράπεζα Πάγου Ρος εκτείνεται γεωγραφικά μεταξύ των νοτίων παραλλήλων γεωγραφικού πλάτους 78° και 85° (Νότιο) και δυτικών μεσημβρινών γεωγραφικού μήκους 155° έως 160°(Δυτικό). Το πάχος της υπολογίζεται στα 330 μέτρα με ελάχιστο πλάτος τα 800 χλμ. εκτεινόμενη σε βάθος περίπου 1.000 χλμ. στο εσωτερικό της Ανταρκτικής. Η έκτασή της υπολογίζεται σχεδόν ίση με της Γαλλίας.

Η Τράπεζα Πάγου Ρος φαντάζει από μακριά σαν ένα κατάλευκο απόκρημνο οροπέδιο, το ύψος του οποίου από τη θάλασσα φτάνει τα 50 μέτρα, ενώ το 90% της μάζας του βρίσκεται υπό τη θάλασσα τροφοδοτούμενο από πολλούς παγετώνες της Ανταρκτικής ηπείρου σημαντικότερος των οποίων είναι ο παγετώνας Μπυρτ. 
thumb|right|Η Τράπεζα Πάγου Ρος με σημειωμένες τις διαδρομές του Σκοτ (πράσινη) και του Αμούνδσεν (κόκκινη), 1911-1912.
thumb|right|Σχισμή σε παγετώνα στην Τράπεζα Πάγου Ρος, σε φωτογραφία τον Ιανουάριο του 2001.

Ο  πρώτος που ανακάλυψε (είδε) την παγοτράπεζα αυτή ήταν ο Άγγλος αξιωματικός και εξερευνητής του Βρετανικού Βασιλικού Ναυτικού Τζέιμς Κλαρκ Ρος στις 28 Ιανουαρίου του 1841, όταν εξερευνούσε την περιοχή ως αρχηγός αποστολής με δύο πλοία που έφεραν τα ελληνικά ονόματα *Έρεβος* και *Τρόμος* και ο οποίος χαρτογράφησε όλο το μέτωπο της παγοκρηπίδας. Αν και ο ίδιος την ονόμασε αρχικά "*Βικτώρια*" προς τιμή της τότε Βασίλισσας της Αγγλίας τελικά καθιερώθηκε με το όνομά του. Έκτοτε, γενόμενος ο όγκος αυτός το μέσον προσέγγισης του Νοτίου Πόλου ακολούθησαν πολλοί άλλοι ονομαστοί εξερευνητές, όπως ο Ρ. Σκοτ (1911-1912), ο Ρ. Αμούνδσεν (1911), ο Ρ. Μπυρτ (1928-1941), η ιστορική επιχείρηση Χάι Τζάμπ (1946-1947) ως και το Διεθνές Γεωφυσικό Έτος (1955-1957).

Σημειώνεται ότι η προσέγγιση στη περιοχή αυτή γίνεται με ειδικούς ναυτικούς χάρτες, τους λεγόμενους πολικούς, εκτελώντας πολική ναυσιπλοΐα με αντίστοιχα βοηθήματα, το δε ναυτικό μίλι υπολογίζεται στη μεγαλύτερη τιμή του.

## Δείτε επίσης
* Τράπεζα (γεωλογία)

## Βιβλιογραφία
* Εγκυκλοπαίδεια *Πάπυρος Larousse Britannica*, τόμος 52ος, σελ. 244-245.

## Εξωτερικοί σύνδεσμοι
* 
* Polar Discovery: Ross Sea Penguins and Lava Flows
* Some pictures of the Ross 
* Massive ice shelf 'may collapse without warning'
* Photograph of Ross Ice Shelf edge

Κατηγορία:Γεωγραφία της Ανταρκτικής
Σάντο Αντάο

Το **Νησί Σάντο Αντάο** (πορτογαλικά: Santo Antão) είναι το δεύτερο μεγαλύτερο σε έκταση νησί του Πράσινου Ακρωτηρίου μετά το Σαντιάγο. Είναι το βορειότερο και δυτικότερο νησί της χώρας. Το πλησιέστερο νησί είναι το Σάο Βισέντε, που ενώνεται με το Σάντο Αντάο μέσω του Canal de São Vicente.

## Γεωγραφία
Το Νησί Σάντο Αντάο έχει έκταση 779 τετραγωνικά χιλιόμετρα. Έχει μήκος 40 χιλιόμετρα και πλάτος 20. Το μεγαλύτερο υψόμετρο είναι 1.979 μέτρα και ψηλότερο σημείο το Όρος Τόπο ντα Κορόα. Το δεύτερο μεγαλύτερο υψόμετρο είναι το Όρος Πίκο ντα Κρουζ, 1.585 μέτρα και τρίτο το βουνό Πάου Σέκο, περίπου 950 μέτρα.

thumb|250px|right|Χάρτης του Σάντο Αντάο

## Διοικητική διαίρεση
Το Νησί Σάντο Αντάο συμπεριλαμβάνει τους τρεις από τους 22 δήμους του Πράσινου Ακρωτηρίου.

### Δήμοι

### Ενορίες
Το Νησί Σάντο Αντάο συμπεριλαμβάνει τις 7 από τις 32 ενορίες του Πράσινου Ακρωτηρίου:

## Ενορίες
Ο Δήμος Πόρτο Νόβο συμπεριλαμβάνει δύο ενορίες:

## Κωμοπόλεις και χωριά

## Ιστορία
Το Νησί Σάντο Αντάο πριν το 1971 διαιρείτο σε δύο μόνο δήμους: τον Παούλ και τον Ριμπέιρα Γκράντε. Από το 1971 και μετά συμπεριέλαβε και τον δήμο Πόρτο Νόβο.

## Εικόνες

Αρχείο:AltoMira_Santo_Antao.jpg| Η Άλτο Μίρα
Αρχείο:VilaPombas.JPG| Η Βίλα ντας Πόμπας
Αρχείο:CaisPortoNovo.JPG|To λιμάνι της Πόρτο Νόβο
Αρχείο:PontaSol.JPG|Η Πόντα ντο Σολ
Αρχείο:Ribera Grande.jpg|Η Ριμπέιρα Γκράντε
Αρχείο:Santo_Antao_01.jpg


## Δείτε επίσης
* Κατάλογος νησιών του Πράσινου Ακρωτηρίου

## Εξωτερικοί σύνδεσμοι
* 

σ
6354 Βαγγέλης

Ο **Βαγγέλης** (Vangelis) είναι αστεροειδής της Κύριας Ζώνης. Ανακαλύφθηκε το 1934 από τον Εζέν Ντελπόρτ (Γαλλ.: Eugène Joseph Delporte) στο Uccle της Γαλλίας. Ονομάστηκε έτσι, σε μεταγενέστερο χρονικό σημείο, προς τιμήν του διεθνούς φήμης συνθέτη Βαγγέλη Παπαθανασίου.

Η μέση διάμετρος του Βαγγέλη δεν είναι γνωστή. Έχει απόλυτο μέγεθος (όπως ορίζεται για το Ηλιακό Σύστημα) 11,8. Περιστρέφεται γύρω από τον εαυτό σε 4,115 ώρες και έχει φασματικό τύπο **C** (ανθρακούχος).

## Πηγές
* Τροχιά από το JPL (Java) / Εφημερίδα

Βαγγελης
Κατηγορία:Βαγγέλης Παπαθανασίου
Τράπεζα (γεωλογία)

μικρογραφία
Στη γεωλογία και ειδικότερα στη γεωμορφολογία σύμφωνα με την ελληνική επίσημη ορολογία με τον όρο **τράπεζα** χαρακτηρίζεται οποιαδήποτε απότομη ανυψωτική σχεδόν επίπεδη επιφάνεια της Γης που εκτείνεται σε μεγάλη έκταση, με σχεδόν κάθετες απολήξεις και αποκομμένη τελείως από ορεινούς όγκους. Πρόκειται για υψίπεδο αλλά όχι οροπέδιο.

Η μορφή αυτής της χαρακτηριστικής έξαρσης επειδή προσομοιάζει ακριβώς με τραπέζι μέσα στον ανοικτό χώρο αποκαλείται τράπεζα. Η Τράπεζα, ή γεωτράπεζα, αποτελεί εν προκειμένω μια υπολειμματική γεωμορφή που έχει απομείνει μετά την καθοδική (κατά βάθος) διάβρωση των γύρω αυτής κοιλάδων. Συνεπώς η περιγραφή της ως έξαρση του εδάφους είναι φαινομενική.

Ακόμα όμως ειδικότερα στη γεωλογία ο ελληνικός όρος τράπεζα είναι συνώνυμος με τον αγγλικό όρο "platform" και τον γαλλικό "plate-forme", που χρησιμοποίησε ο Ε. Σουές το 1888 προκειμένου να περιγράψει μια ηπειρωτική ασπίδα όπου το κρυσταλλικό της υπόβαθρο καλύπτεται από ένα ασύμφωνο και ελαφρά παραμορφωμένο ιζηματογενές κάλυμμα, σε μορφή στρώματος οριζόντια παρατεταγμένου καταλαμβάνοντας μεγάλη έκταση με ανάλογο προς αυτό πάχος. Τέτοιες ακριβώς γεωμορφές είναι η γεωτράπεζα Σιβηρίας και η Ρωσική γεωτράπεζα που θεωρούνται και οι μεγαλύτερες σε έκταση στον κόσμο.

## Δείτε επίσης
* Τράπεζα Πάγου

## Πηγές
* "Μεγάλη Ελληνική Εγκυκλοπαίδεια" τομ.ΚΓ΄, σελ.258.
* "Εγκυκλοπαίδεια Πάπυρος Larousse Britannica" τομ.58ος, σελ.36.

Κατηγορία:Γεωμορφολογία
Κατηγορία:Ορολογία
Κατηγορία:Τεκτονικές πλάκες
Τράπεζα πάγου

thumb|Προσβάσιμο σημείο Παγοτράπεζας Ρος.
thumb|Παράπλους σε Μέτωπο Παγοτράπεζας.
Γενικά **Τράπεζα Πάγου** χαρακτηρίζεται οποιαδήποτε μάζα επιπλέοντος πάγου που φέρει επίπεδη οροφή, αντίστοιχα με την Γεωτράπεζα, ακριβώς από την όψη που παρουσιάζει στον κάθε προσεγγίζοντα.

Το ιδιαίτερο χαρακτηριστικό της Τράπεζας Πάγου είναι ότι αφενός μεν επιπλέει, πλην όμως δεν μετακινείται, αλλά παραμένει προσκολλημένη σε ξηρά (χέρσο) απ΄ όπου σχηματίζεται και τροφοδοτείται από τις γλώσσες παγετώνων. Συνεπάγεται ότι η θαλάσσια περιοχή που σχηματίζεται τράπεζα πάγου στερείται ισχυρών ρευμάτων, ή είναι προασπισμένη από κυματισμούς, ή τα νερά της παραμένουν απάνεμα σχεδόν όλο το έτος. Στην ουσία η τράπεζα πάγου αποτελεί την προέκταση του παγετώνα στη θάλασσα, η οποία και ωθείται προς τα εμπρός εκ της παγετωνικής πίεσης, μέχρι η προώθηση αυτή αποκρουσθεί από θαλάσσια ρεύματα. 

Η Τράπεζα Πάγου, που αποτελεί ιδιαίτερο φυσικό πολικό φαινόμενο, δημιουργείται από τις συνεχείς χιονοπτώσεις που φέρεται να παραμένουν σχετικά σταθερές για εκατομμύρια χρόνια. Η μεγαλύτερη τέτοια Τράπεζα Πάγου στον κόσμο είναι η Τράπεζα Πάγου Ρος που ανακαλύφθηκε στη Δυτική Ανταρκτική το 1841, με αρχικό όνομα παγετωνικό φράγμα Βικτώρια, και που το μέγεθος της φθάνει την έκταση της Γαλλίας. Οι Τράπεζες Πάγου δημιουργούν ένα ιδιαίτερα πλούσιο πολικό οικοσύστημα.

* Σημειώνεται ότι ο όρος Τράπεζα Πάγου είναι συνώνυμος με τον αγγλικό όρο «Ice Shelf».

## Πηγές
* «Εγκυκλοπαίδεια Πάπυρος Larousse Britannica», τόμος 47ος, σελ.333.
* «Η Ζωή στις πολικές περιοχές», Εκδόσεις Ερευνητές, Αθήνα 1992. (Λεξιλόγιο: Τράπεζες Πάγου) σελ.31.

## Εξωτερικοί σύνδεσμοι

* Πληροφορίες από το αυστραλιανό τμήμα της Ανταρκτικής
* Πληροφορίες από το αμερικανικό Εθνικό Κέντρο Δεδομένων Χιονιού και Πάγου 
* Πληροφορίες από την Καναδική Υπηρεσία Πάγου 
* Από CNN, Ιστορία σχετικά μe τη καναδική τράπεζα πάγου ΑΥΛΕΣ (Αύγουστο 2005) 

Κατηγορία:Πάγος
Κατηγορία:Γεωμορφολογία
Ελένειος Σχολή

Η **Ελένειος Σχολή** ή **Ελένειον Ελληνικόν Εκπαιδευτήριον** υπήρξε πρότυπο σχολείο αρρένων στους Επιβάτες, κτισμένο από την σύζυγο του Εθνικού Ευεργέτη Σαράντη Αρχιγένη, Ελένη, η οποία για τον σκοπό αυτό πούλησε όλα της τα κοσμήματα. 

Σε κοντινή απόσταση από τα Αρχιγένεια Εκπαιδευτήρια, εντός περιφραγμένου οικοπέδου 40 στρεμμάτων, εκτεινόταν σύμπλεγμα μεγαλόπρεπων νεοκλασσικών κτιρίων, το οποίο αποτελούσε μέρος των Αρχιγενείων Εκπαιδευτηρίων. Eκεί λειτουργούσαν Αστική Σχολή, Γυμνάσιο και Οικοτροφείο ενώ υπήρχε και ξεχωριστό κτίριο για την στέγαση των καθηγητών και των δασκάλων.

Στη Σχολή αυτή, η οποία παρείχε Ανώτερη μόρφωση, φοιτούσαν δωρεάν αποκλειστικά ορφανά ή άπορα παιδιά. Τα έξοδα της φοίτησης τα είχε αναλάβει η Ελένη και ένα μέρος τους ο συζυγός της. 

Η Ελένειος Σχολή λειτούργησε μέχρι το 1894, οπότε  και έκλεισε λόγω οικονομικών προβλημάτων. Κατά το 1910 εκεί ετοιμαζόταν η εγκαθίδρυση των Ζαριφείων Διδασκαλείων αλλά τα σχέδια αναχαιτίστηκαν λόγω των Βαλκανικών Πολέμων, οπότε και τα κτίρια χρησιμοποιήθηκαν ως στρατώνες των Συμμαχικών στρατευμάτων. Όλα κατεδαφίστηκαν μετά το 1922.

## Βιβλιογραφία
* Ευστράτιος Δράκος, «Τα Θρακικά : ήτοι διάλεξις περί των Εκκλησιαστικών Επαρχιών Σηλυβρίας, Γάνου και Χώρας, Μετρών και Αθύρων, Μυριοφύτου και Περιστάσεως, Καλλιπόλεως και Μαδύτου» Αθήνησι 1892.
* Εκκλησιαστική Αλήθεια : 1911
* Ζωή Σακκίδου, "Σαράντης Αρχιγένης : Ο Εθνικός Ευεργέτης και Οσία Παρασκευή Πολιούχος Επιβάτων". Εν Αθήναις 1938.
* Ακύλας Μήλλας, "Προποντίδα : μια θάλασσα της Ρωμιοσύνης". Αθήνα 1992.
* Παλάζη Μαριάνθη, "Ένα όνομα, δύο τόποι, Επιβάτες Ανατολικής Θράκης - Νέοι Επιβάτες", Ίδρυμα Μείζονος Ελληνισμού, Αθήνα 2009

Κατηγορία:Σχολεία στην επαρχία Κωνσταντινούπολης
Κατηγορία:Επιβάτες Θράκης
Συρόπουλος (αποσαφήνιση)

Η ονομασία **Συρόπουλος** μπορεί να αναφέρεται στους:

* Σίλβεστρος Συρόπουλος, Βυζαντινός λόγιος κληρικός του 15ου αιώνα.
* Σωφρόνιος Α΄, γνωστός και ως *Συρόπουλος*, Πατριάρχης Κωνσταντινουπόλεως που συγχέεται με τον Σίλβεστρο Συρόπουλο.
* Αθανάσιος Συρόπουλος, Έλληνας οπλαρχηγός της επανάστασης του 1821 από τα Ριζώματα Ημαθίας.
* Γεώργιος Συρόπουλος, Έλληνας οπλαρχηγός της επανάστασης του 1821 από την Ημαθία.
* Βασίλειος Συρόπουλος, Έλληνας επαναστάτης του 1821 από το Αρδαμέρι Θεσσαλονίκης.
* Βαγγέλης Συρόπουλος, Έλληνας ποδοσφαιριστής της ΠΑΕ Βέροια και του Άρη Θεσσαλονίκης.
* Βασίλης Συρόπουλος, Έλληνας μοντέρ του ελληνικού κινηματογράφου.
Ανύσιος Θεσσαλονίκης

Ο **Ανύσιος** ήταν επίσκοπος Θεσσαλονίκης. Η αρχιερατεία του τοποθετείται την περίοδο 383-406 μ.Χ. Επί των ημερών του αποσαφηνίστηκε η κανονική υπεροχή της έδρας του επί των υπόλοιπων επισκοπικών εδρών του Ανατολικού Ιλλυρικού, καθώς και οι προθέσεις της Ρώμης να επιβάλλει τις αξιώσεις της και περί κανονικού πρωτείου. Ο πάπας Ιννοκέντιος Α΄ (ανέλαβε καθήκοντα το 401) ακολούθησε με μεγαλύτερη αποφασιστικότητα την πολιτική των προκατόχων του από τον Δάμασο και μετά, με στόχο να γίνουν στενότερες οι σχέσεις της Ρώμης με το Ιλλυρικό, το οποίο επιδιωκόταν να υπαχθεί στην Αγία Έδρα. Γι' αυτό ενίσχυσε τη θέση του Θεσσαλονίκης ως εκπροσώπου του. Η εκπροσώπηση αυτή πήρε οριστικό χαρακτήρα μετά τον θάνατο του Ανυσίου, επί επισκόπου Ρούφου, το 412 μ.Χ.
Ο Ανύσιος είχε σχέσεις και αλληλογραφία με τον επίσκοπο Μεδιολάνων Αμβρόσιο. Ο Ιωάννης ο Χρυσόστομος τον περιέβαλλε με εκτίμηση. Σε γράμμα του από την εξορία, προέτρεπε τον Ανύσιο να μην αποκάμει στον αγώνα για τη διόρθωση των κακώς κειμένων στην Εκκλησία.
Η Δυτική Εκκλησία τον γιορτάζει ως άγιο στις 30 Δεκεμβρίου.
## Πηγές
* Θρησκευτική και Ηθική Εγκυκλοπαιδεία Μαρτίνου, τόμος 2, σελ. 1005

Κατηγορία:Μητροπολίτες Θεσσαλονίκης
Κατηγορία:Άγιοι της Ρωμαιοκαθολικής Εκκλησίας
Καλύβας (αποσαφήνιση)

Με την ονομασία **Καλύβας** μπορεί να αναφερόμαστε στους:
 
* Γεώργιος Καλύβας, Έλληνας λόγιος του 16ου αιώνα.
* Νικόλαος Καλύβας, Έλληνας πολιτικός, υπουργός της κατοχικής Κυβέρνησης Κωνσταντίνου Λογοθετόπουλου που εκτελέστηκε από την ΟΠΛΑ.
* Στάθης Καλύβας (1964- ), Έλληνας πανεπιστημιακός και καθηγητής Πολιτικών Επιστημών στο Πανεπιστήμιο Γέιλ.
* Τάνια Καλύβας (1979- ), Ελληνοαμερικανή αθλήτρια του ποδοσφαίρου που συμμετείχε στην Εθνική Ελλάδος (ποδόσφαιρο γυναικών).

Κατηγορία:Ελληνικά επώνυμα
Επίσκοπος Θηβών Ανύσιος

Ο **Ανύσιος** ήταν επίσκοπος των Θηβών (στην Ελλάδα) κατά τον 5ο αιώνα. Πήρε μέρος στην Τρίτη Οικουμενική Σύνοδο, το 431 μ.Χ., στην Έφεσο.

## Πηγές
* Θρησκευτική και Ηθική Εγκυκλοπαιδεία Μαρτίνου, τόμος 2, σελ. 1006

Ανυσιος
Θουκυδίδης Π. Βαλεντής

Ο **Θουκυδίδης Π. Βαλεντής** (Κάιρο, 1 Νοεμβρίου 1908 - Αθήνα, 4 Απριλίου 1982) ήταν σημαντικός Έλληνας αρχιτέκτονας και πανεπιστημιακός.

## Βιογραφικά στοιχεία
Γεννήθηκε το 1908 στο Κάιρο της Αιγύπτου από Έλληνες γονείς και φοίτησε στην Αμπέτειο Σχολή της γενέτειράς του. Το 1925 εγκαταστάθηκε στην Αθήνα και εισήχθη στο Εθνικό Μετσόβιο Πολυτεχνείο αποφοιτώντας το 1930. Ακολούθως, ξεκίνησε την επαγγελματική του δραστηριότητα από το Υπουργείο Παιδείας, εκπονώντας μελέτες για την κατασκευή νέων σχολικών κτιρίων ως μέλος μιας ομάδας αρχιτεκτόνων στην οποία συγκαταλέγονταν οι Δημήτρης Πικιώνης, Πάτροκλος Καραντινός, Ιωάννης Δεσποτόπουλος κ.ά. 

Τα επόμενα χρόνια μέχρι και το ξέσπασμα του Β΄ Παγκοσμίου Πολέμου αρχικά συνεργάστηκε με τον συμφοιτητή του Πολύβιο Μιχαηλίδη και αργότερα προσλήφθηκε στη Διεύθυνση Δημοσίων Έργων του Υπουργείου Αεροπορίας. Το 1934 συμμετείχε μαζί με άλλους αρχιτέκτονες της νεότερης γενιάς στην ονομαζόμενη Πρώτη Αρχιτεκτονική Έκθεση που διοργανώθηκε στην Αθήνα. Χαρακτηριστικά έργα του Βαλεντή για αυτήν την περίοδο αποτελούν η διώροφη κατοικία Χατζηαντωνίου στην Αθήνα, η έπαυλη Κυριακόπουλου στη Νέα Σμύρνηκαι η πολυκατοικία των αδελφών Μιχαηλίδη στα Εξάρχεια. 

Με το ξέσπασμα του Ελληνοϊταλικού Πολέμου ασχολήθηκε με τη μελέτη και κατασκευή στρατιωτικών υποδομών. Το 1943 διορίστηκε επιμελητής στην έδρα Οικοδομικής της Αρχιτεκτονικής Σχολής του Μετσόβιου και το επόμενο έτος παντρεύτηκε την Ελένη Χριστοδούλου, με την οποία απέκτησε δύο παιδιά. Μεταπολεμικά, μετέβη το 1946 για ολιγόμηνη μετεκπαίδευση στην Αγγλία μετά από πρόσκληση του Βρετανικού Συμβουλίου, ενώ το 1947 ανέλαβε τον σχεδιασμό το μεγάρου του Μετοχικού Ταμείου Αεροπορίας στην Αθήνα. Παρέμεινε στο Υπουργείο Αεροπορίας μέχρι το 1960, έχοντας ενδιάμεσα αποσπαστεί για μια διετία στο Υπουργείο Δημοσίων Έργων. Τα επόμενα χρόνια ασχολήθηκε κυρίως με τη μελέτη κτιρίων για στέγαση επαγγελματικών χώρων. 

Το 1961 εξελέγη μόνιμος καθηγητής στην έδρα της Κτιριολογίας της Πολυτεχνικής Σχολής του ΑΠΘ. Το 1965 επέστρεψε στην Αθήνα όπου εξελέγη καθηγητής στον ίδιο τομέα του ΕΜΠ μέχρι και τη συνταξιοδότησή του το 1974. Μερικά από τα έργα στα οποία συμμετείχε εκείνο το χρονικό διάστημα, κυρίως με την ιδιότητα του συμβούλου, είναι τα κτίρια του ΟΤΕ στη Θεσσαλονίκη και του Πολεμικού Μουσείου στην Αθήνα. Απεβίωσε στην Αθήνα την 4η Απριλίου του 1982. 

Ο Βαλεντής αναφέρεται ως ένας από τους εκπροσώπους της αρχιτεκτονικής γενιάς του ’30, καθώς και από τους πρωτεργάτες του μοντερνισμού στην Ελλάδα.

## Έργα του

* Έπαυλη Ευθυμίου και Μαρίας Κυριακοπούλου, Τράλλεων 5 & Βουτζά 2, Νέα Σμύρνη - σε συνεργασία με Πολύβιο Μιχαηλίδη (1932-34) (έχει κατεδαφιστεί) 

## Παραπομπές


## Περαιτέρω ανάγνωση

* 

Κατηγορία:Έλληνες αρχιτέκτονες
Κατηγορία:Έλληνες πανεπιστημιακοί του 20ού αιώνα
Δήμος Σάο Βισέντε

Ο **Δήμος Σάο Βισέντε ** (πορτογαλικά: São Vicente) είναι ένας δήμος του Πράσινου Ακρωτηρίου. Βρίσκεται στο Νησί Σάο Βισέντε. Έχει έκταση 262 τ.χλμ. και πληθυσμό 74.136 κατοίκων (2005). Πρωτεύουσα είναι η Μιντέλο.

## Γεωγραφία
Ο Δήμος Σάο Βισέντε βρίσκεται βορειοδυτικά του Πράσινου Ακρωτηρίου. Συμπεριλαμβάνει όλο το νησί Σάο Βισέντε και τα νησιά Σάντα Λουσία, Μπράνκο και Ράζο. Έχει έκταση 262 τ.χλμ.. Είναι σε έκταση ο πέμπτος μεγαλύτερος δήμος του Πράσινου Ακρωτηρίου μετά το Μπόα Βίστα, το Πόρτο Νόβο, το Σάο Φιλίπε και το Μάιο

## Ενορίες
Ο Δήμος Σάο Βισέντε συμπεριλαμβάνει μόνο μία ενορία:

## Χωριά
* Άλτο ντε Σάο Νικολάου
* Καλάου
* Καμπίνιο
* Κρουζ ντε Τζοάο Ντ'Έβορα
* Λαζαρέτο
* Μαδεϊράλ
* Μάτο Ινγκλές
* Μιντέλο
* Μόντε
* Μπαΐα ντας Γκάτας
* Πράια Γκράντε
* Σαλαμάνσα
* Σάο Πέδρο
* Σεϊσάλ
* Τοπίμ 
* Τσα ντο Σεμιτέριο

## Δημογραφία
Ο Δήμος Σάο Βισέντε έχει πληθυσμό 74.136 κατοίκων (2005) με πυκνότητα 283 κατοίκων ανά τ.χλμ. Είναι σε πληθυσμό ο δεύτερος μεγαλύτερος δήμος του Πράσινου Ακρωτηρίου, μετά τον Δήμο Πράια

## Ιστορία
Ο Δήμος Σάο Βισέντε ήταν ανήκε στο Δήμο του Σάντο Αντάο, αλά χωρίστηκε στις αρχές του εικοστού αιώνα. Λίγο αργότερα, το Νησί Σάντα Λουσία, που ανήκε στον δήμο Σάο Νικολάου, χωρίστηκε και έγινε νησί του δήμου του Σάο Βισέντε.

## Δείτε επίσης
* Δήμοι του Πράσινου Ακρωτηρίου

## Παραπομπές
* Ιστοσελίδα του Σάο Βισέντε

Σάο Βισέντε
σ
Μιντέλο

Η **Μιντέλο** (πορτογαλικά: Mindelo) είναι η δεύτερη μεγαλύτερη πόλη του Πράσινου Ακρωτηρίου μετά την πρωτεύουσα Πράια. Είναι η πρωτεύουσα του Δήμου Σάο Βισέντε. Έχει πληθυσμό 70.468 κατοίκων (2005).

## Γεωγραφία
Η Μιντέλο βρίσκεται βορειοδυτικά του Πράσινου Ακρωτηρίου και βόρεια-κεντρικά του Δήμου και του Νησιού Σάο Βιτσέντε. Βρίσκεται νοτιοανατολικά της Κρουζ ντε Τζοάο Ντ'Έβορα, βορειοανατολικά της Τσα ντε Σεμιτέριο και ανατολικά της Άλτο ντε Σάο Νικολάου. Βρίσκεται σε συντεταγμένες 16°54′00″ Β 24°59′00″ Δ.

## Δημογραφία
Η Μιντέλο είχε, σύμφωνα με την απογραφή του 2010, 70.468 κατοίκους (92,6 % του νησιού Σάο Βισέντε) με πυκνότητα 1.051,8 κατοίκων ανά τετραγωνικό χιλιόμετρο. Είναι σε πληθυσμό η δεύτερη μεγαλύτερη πόλη του Πράσινου Ακρωτηρίο, μετά την πρωτεύουσα, Πράια.

## Οικονομία
Οι κυριότερες οικονομικές δραστηριότητες είναι οι επιχειρήσεις, το ψάρεμα, η βαρκάδα, και κυρίως ο τουρισμός.

## Τουρισμός
Ο τουρισμός παίζει σημαντικό ρόλο στην οικονομία της Μιντέλο. Το Μιντέλο συμπεριλαμβάνει πολλά ξενοδοχεία και 36 εστιατόρια.

### Άλλες ατρακσιόν
* Παλάσιο ντο Γκοβερναδόρ (Palácio do Governador, *Παλάτι του Κυβερνήτη*). Έχει πολύ όμορφη αποικιακή αρχιτεκτονική. Κατασκευάστηκε με δύο ορόφους και διατηρείται σε καλή κατάσταση. 
* Πάσο ντο Κονσέλιο (Paço do Concelho)
* Σέντρο Νασιονάλ ντε Αρτεσανάτο (Centro Nacional de Artesanato). 
* Λίσεου Λουντζέρο Λίμα (Liceu Ludjero Lima). Έχει και αυτό όμορφη αποικιακή αρχιτεκτονική.

## Αδελφομένες πόλεις
* Μάφρα, Πορτογαλία

## Εικόνες

Αρχείο:Mindelo.jpg|Το λιμάνι του Μιντέλο
Αρχείο:Mindelo_portogrande.jpg|Το Πόρτο Γκράντε
Αρχείο:2006.07.12.cv.sv.mindelo.palacio.jpg|Το Παλάτι του Κυβερνήτη


## Παραπομπές


## Εξωτερικοί σύνδεσμοι

* Πληροφορίες για τη Μιντέλο
* Δορυφορική εικόνα 
* Δορυφορική εικόνα

Κατηγορία:Πόλεις του Πράσινου Ακρωτηρίου
Κατηγορία:Νησί Σάο Βισέντε
Κλαύδιος Απολινάριος Ιεραπόλεως

Ο **Κλαύδιος Απολινάριος** ήταν χριστιανός επίσκοπος της Ιεράπολης στη Φρυγία και επιφανής απολογητής.

Ο Κλαύδιος Απολινάριος έζησε στο δεύτερο μισό του 2ου αιώνα. Πέθανε γύρω στο 190. Είχε γράψει, το 171-172 απολογία υπέρ των Χριστιανών, την οποία απεύθυνε στον αυτοκράτορα Μάρκο Αυρήλιο. Επίσης, 5 βιβλία προς Έλληνες εθνικούς, δύο βιβλία προς τους Ιουδαίους, δύο βιβλία σχετικά με την αλήθεια κι ένα κατά των Εγκρατιτών της σχολής του Σεβήρου. Ακόμη, έγραψε ένα έργο σχετικά με την αληθινή θρησκεία κι ένα σχετικά με το Πάσχα. Πολέμησε με τα κείμενά του τον Μοντανισμό. Το Συνοδικό του 9ου αιώνα μας πληροφορεί ότι είχε συγκαλέσει σύνοδο, στην οποία πήραν μέρος 26 επίσκοποι, η οποία καταδίκασε τον Μοντανό, την Μαξιμίλλα και τον υποδηματοποιό Θεόδοτο.

Δεν έχουν διασωθεί ολόκληρα έργα του. Σώζονται μόνο κάποια αποσπάσματα, των οποίων όμως η γνησιότητά αμφισβητείται.

Η Καθολική εκκλησία εορτάζει τη μνήμη του στις 8 Ιανουαρίου.

## Παραπομπές


## Πηγές
*Θρησκευτική και Ηθική Εγκυκλοπαιδεία Μαρτίνου, τόμος 2, σελ. 1113
*Στυλιανός Παπαδόπουλος, Πατρολογία τομ. Α´, εκδ. Παρουσία, Αθήνα 1997, σελ.248
*Henry Wace «A dictionary of Christian Biography and Literature to the end of the sixth century A.D., with an account of the principal sects and heresies»

Κατηγορία:Επίσκοποι Ιεραπόλεως
Κατηγορία:Άγιοι της Ρωμαιοκαθολικής Εκκλησίας
Κατηγορία:Χριστιανοί απολογητές
Κατηγορία:Επίσκοποι του 2ου αιώνα
Σάντα Λουσία (Πράσινο Ακρωτήριο)

Το **Νησί Σάντα Λουσία** (πορτογαλικά: Santa Luzia) είναι ένα ακατοίκητο νησί του Πράσινου Ακρωτηρίου. Βρίσκεται νότια του νησιού Σάο Βισέντε. Ανήκει στον δήμο Σάο Βισέντε.

## Γεωγραφία
Το Νησί Σάντα Λουσία έχει έκταση 35 τετραγωνικά χιλιόμετρα. Έχει μήκος 12 χιλιόμετρα και πλάτος 4,3. Το μεγαλύτερο υψόμετρο είναι 397 μέτρα και ψηλότερο σημείο το Τοπόνα (Topona) ή Μόντε Γκράντε (Monte Grande, *Μεγάλο όρος*). Στα νότια του νησιού βρίσκεται το Νησί Ράζο.

thumb|250px|right|Χάρτης της Σάντα Λουσία

## Δείτε επίσης
* Κατάλογος νησιών του Πράσινου Ακρωτηρίου

## Εξωτερικοί σύνδεσμοι
* 

σ
Σάντα Λουσία
Ράζο

Το **Νησί Ράζο** (πορτογαλικά: Raso) είναι ένα ακατοίκητο νησί του Πράσινου Ακρωτηρίου. Βρίσκεται ανάμεσα στα νησιά Σάντα Λουσία και Μπράνκο. Ανήκει στον δήμο Σάο Βισέντε.

## Γεωγραφία
Το Νησί Ράζο έχει έκταση 8 τετραγωνικά χιλιόμετρα. Έχει μήκος 2 χιλιόμετρα και πλάτος 3,4. Το μεγαλύτερο υψόμετρο είναι 164 μέτρα.

### Πανίδα
Το Νησί Ράζο είναι ο προορισμός του Κορυδαλλού του Ράζο, του Καφέ Μπούφου, του Τροπικού Πουλιού με Ερυθρό Ράμφος, της Μεγάλης Σαύρας του Πράσινου Ακρωτηρίου, της Μεγάλης Πολύχρωμης Σαύρας του Πράσινου Ακρωτηρίου και άλλων.  

## Εικόνες

Αρχείο:Razo_lark.jpg|Ο Κορυδαλλός του Ράζο
Αρχείο:Brown_booby.jpg|Ο Καφέ Μπούφος
Αρχείο:Phaethon_aethereus_Little_Tobago.jpg|Το Τροπικό Πουλιό με Ερυθρό Ράμφος
Αρχείο:Chioninia_coctei.jpg|Η Μεγάλη Σαύρα του Πράσινου Ακρωτηρίου
Αρχείο:RasoIsland.jpg


## Δείτε επίσης
* Κατάλογος νησιών του Πράσινου Ακρωτηρίου

## Εξωτερικοί σύνδεσμοι
* 

ρ
Ράζο
Οδηγία της Ευρωπαϊκής Ένωσης

Μια  **οδηγία**, γνωστή και με τον παρωχημένο, πλέον, όρο **κοινοτική οδηγία**, είναι μια νομοθετική πράξη της  Ευρωπαϊκής Ένωσης, η οποία προϋποθέτει από τα  κράτη μέλη να επιτύχουν ένα συγκεκριμένο αποτέλεσμα χωρίς να υπαγορεύονται τα μέσα με τα οποία θα επιτευχθεί αυτό το αποτέλεσμα. Μπορεί να διακριθεί από τις ρυθμίσεις που είναι αυτο-εκτελεστές και δεν απαιτούν μέτρα εφαρμογής. Οι οδηγίες συνήθως αφήνουν στα κράτη μέλη  μια συγκεκριμένη ποσότητα ελευθερίας ως προς  τα ακριβή μέτρα που θα υιοθετηθούν. Οι οδηγίες μπορούν να υιοθετηθούν μέσω  μιας ποικιλίας από  νομικές διαδικασίες αναλόγως με το αντικείμενο το οποίο ρυθμίζουν. 

## Νομική βάση
Η νομική βάση για την θέση σε ισχύ των οδηγιών είναι το Άρθρο 288 της  Συνθήκης για την Ευρωπαϊκή Ένωση και της Συνθήκης για τη λειτουργία της Ευρωπαϊκής Ένωσης (πρώην Άρθρο 249 των Ιδρυτικών συνθηκών της Ευρωπαϊκής Κοινότητας):

Το Συμβούλιο μπορεί  να αναθέσει την νομική δικαιοδοσία στην Επιτροπή και, ανάλογα με την περιοχή και την κατάλληλη νομική διαδικασία, και τα δύο αυτά όργανα μπορούν να επιδιώξουν να νομοθετήσουν. Υπάρχουν κανονισμοί του Συμβουλίου και κανονισμοί της Επιτροπής. Το Άρθρο 288 δεν διακρίνει με σαφήνεια  ανάμεσα σε νομοθετικές πράξεις και διοικητικές πράξεις, όπως γίνεται κατά κανόνα σε επίπεδο εθνικών νομοθετικών συστημάτων.
## Παραπομπές


## Εξωτερικοί σύνδεσμοι
* UK House of Commons: Report of the EU Legislative Process and scrutiny by national parliaments.
* EUR-Lex, European Union Law database.
* EU Legislative Procedures

Κατηγορία:Ευρωπαϊκό Δίκαιο
Μπράνκο

Το **Νησί Μπράνκο** (πορτογαλικά: *Branco* = λευκό) είναι ακατοίκητο νησί του Πράσινου Ακρωτηρίου. Βρίσκεται ανάμεσα στα νησιά Ράζο και Σάο Νικολάου. Ανήκει στον δήμο Σάο Βισέντε.

## Γεωγραφία
Το Νησί Μπράνκο έχει έκταση 3 χιλιόμετρα. Έχει μήκος 3,6 χιλιόμετρα και πλάτος 1,4. Το μεγαλύτερο υψόμετρο είναι 327 μέτρα.

### Πανίδα
Το Νησί Μπράνκα, καθώς και το Νησί Ράζο είναι ο προορισμός Μεγάλης Σαύρας του Πράσινου Ακρωτηρίου.

## Δείτε επίσης
* Κατάλογος νησιών του Πράσινου Ακρωτηρίου

Μπρανκο
Μπρανκο
Άγιοι Απόστολοι

Το όνομα **Άγιοι Απόστολοι** προέρχεται από τη χριστιανική παράδοση και αποτελεί ονομασία για οποιοδήποτε από τα παρακάτω.

## Οικισμοί
* Άγιοι Απόστολοι Αιτωλοακαρνανίας
* Άγιοι Απόστολοι Αττικής
* Άγιοι Απόστολοι Βοιωτίας
* Άγιοι Απόστολοι Πετριών Εύβοιας
* Άγιοι Απόστολοι Μετοχίου Διρφύων Εύβοιας
* Άγιοι Απόστολοι Ηλείας
* Άγιοι Απόστολοι Ιωαννίνων
* Άγιοι Απόστολοι Αργιθέας Καρδίτσας
* Άγιοι Απόστολοι Βαλσαμάτων Κεφαλλονιάς
* Άγιοι Απόστολοι Λακωνίας
* Άγιοι Απόστολοι Λαύκου Μαγνησίας
* Άγιοι Απόστολοι Πτελεού Μαγνησίας
* Άγιοι Απόστολοι Μεσσηνίας
* Άγιοι Απόστολοι Πρέβεζας

## Θρησκευτικά κτίσματα

### Μονές
* Άγιοι Απόστολοι (Αχαΐα)

### Ναοί

* Άγιοι Απόστολοι Θεσσαλονίκης
* Άγιοι Απόστολοι Καπερναούμ
* Άγιοι Απόστολοι (Κωνσταντινούπολη)
* Άγιοι Απόστολοι Σολάκη

## Νησίδες
* Άγιοι Απόστολοι Αγίου Ευστρατίου

Κατηγορία:Αποσαφηνίσεις ελληνικών τοπωνυμίων
Κατηγορία:Δώδεκα Απόστολοι
Φουτούρα Βόλεϊ Μπούστο Αρσίτσιο

Η **Φουτούρα Βόλεϊ Μπούστο Αρσίτσιο** ή **Γιαμαμάι Μπούστο Αρσίτσιο** (ιταλικά: *Futura Volley Busto Arsizio* ή *Yamamay Busto Arsizio*) είναι Ιταλικός επαγγελματικός γυναικείος σύλλογος της πετοσφαίρισης, με έδρα το Μπούστο Αρσίτσιο της επαρχίας του Βαρέζε, και αγωνίζεται στη Σέριε Α1. 

Ιδρύθηκε ως **Φοντατσιόνε ντέλα Παλαβόλο Τσισλάγκο** το 1970 και μέχρι σήμερα έχει αλλάξει πολλές φορές ονομασία. Η ομάδα χορηγείται από τη Γιαμαμάι, μια ιταλική εταιρεία που παράγει εσώρουχα και μαγιό. Τη σημερινή της ονομασία την έχει από το 2007.

Η Φουτούρα την περίοδο 2011-12 κατέκτησε για πρώτη φορά στην ιστορία της το πρωτάθλημα της Σέριε Α1 καθώς και το Κύπελλο Ιταλίας κάνοντας έτσι το νταμπλ στην Ιταλία. Την ίδια περίοδο κατέκτησε και το CEV Καπ για δεύτερη φορά.

## Ιστορία
### Ονομασίες
Η Μπούστο Αρσίτσιο έχει αλλάξει αρκετές ονομασίες.

* Fondazione della Pallavolo Cislago (1970–1993)
* Preca Moda Cislago (1993–1996)
* Preca Brummel Cislago (1996–1997)
* Idrosalt Cislago (1997–1998)
* Brums Preca Cislago (1998–1999)
* Brums Preca Busto Arsizio (1999–2000)
* Brums Busto Arsizio (2000–2003)
* Dimeglio Brums Busto Arsizio (2003–2007)
* Futura Volley ή Yamamay Busto Arsizio (2007–σήμερα)

## Τίτλοι
***[[Πρωτάθλημα Ιταλίας πετοσφαίρισης γυναικών|Σέριε Α1]]**: **1**
**Νικητής: 2011-12
***[[Κύπελλο Ιταλίας πετοσφαίρισης γυναικών|Κύπελλο Ιταλίας]]**: **1**
**Νικητής: 2011-12
***[[CEV Cup πετοσφαίρισης γυναικών|CEV Καπ]]**:
**Νικητής: 2009-10, 2011-12

## Εξωτερικοί σύνδεσμοι
* Επίσημη Ιστοσελίδα της Φουτούρα Βόλεϊ Μπούστο Αρσίτσιο
* Φουτούρα Βόλεϊ: Σελίδα στο YouTube

Κατηγορία:Πετοσφαιρικοί σύλλογοι
Τράπεζα (αποσαφήνιση)

Η λέξη **τράπεζα** μπορεί να αναφέρεται:

* στην τράπεζα ή κοινώς λεγόμενο Τραπέζι
* στη μορφή επιχείρησης τράπεζα

## Επιστήμες & τεχνολογία
* στον αστερισμό Τράπεζα (αστερισμός)
* στη χαρακτηριστική γεωμορφή Τράπεζα (γεωλογία)
* στην πολική παγομορφή Τράπεζα Πάγου
* στην υφαλομορφή Τράπεζα παράκτια κοινώς "μπάγκος".
* στην ανατομική Τράπεζα οδόντων
* στην καθιδρυματική Τράπεζα ιστών και οργάνων
* στην αρχειακή Τράπεζα πληροφοριών
* στη μηχανουργική Τράπεζα πλάνης΄

## Ιστορία
* στην εκκλησιαστική Αγία Τράπεζα
* στη θρυλική Στρογγυλή Τράπεζα

## Ελληνικοί οικισμοί
* Τράπεζα Αχαΐας
* Τράπεζα Ιωαννίνων

Κατηγορία:Αποσαφηνίσεις ελληνικών τοπωνυμίων
Τεκές Κιουτουκλού Μπαμπά

thumb|220px|Εσωτερικό του ''τουρμπέ'' - κύριος θόλος.
Ο **Τεκές Κιουτουκλού Μπαμπά** (τουρκικά: *Kütüklü Baba Tekkesi*) είναι οθωμανικό ταφικό μνημείο (*[[τουρμπές]]* - τουρκικά: *türbe*), το οποίο εκτιμάται ότι χρονολογείται από τον 15ο-16ο αιώνα. Το μνημείο βρίσκεται στην δυτική όχθη της λίμνης Βιστωνίδας βορειοδυτικά του Σέλινου, στο Νομό Ξάνθης στη Θράκη. Βρίσκεται κοντά στην αρχαία Αναστασιούπολη - Περιθεώριο.

## Όνομα
Στους τουρκόφωνους της περιοχής το μνημείο είναι γνωστό ως *ο Τεκές του Κιουτουκλού Μπαμπά* (τουρκικά: *Kütüklü Baba Tekkesi* - μεταφράζεται ως ο τεκές:*μέρος συνάθροισης [[Δερβίσης|δερβίσηδων]]* του Κιουτουκλού Μπαμπά) ενώ στους ελληνόφωνους είναι γνωστό ως *ο Τεκές*. Ο χαρακτηρισμός *[[τεκές]]*, δηλαδή μοναστήρι δερβίσηδων και όχι ταφικό μνημείο *τουρμπές*, είναι εσφαλμένος. Αυτό οφείλεται στο ότι πριν το 1826 στο χώρο υπήρξε τεκές δερβίσηδων, ο οποίος καταστράφηκε από τον Σουλτάνο Μαχμούτ Β΄. Ο Σουλτάνος Μαχμούτ την εποχή εκείνη έκανε εκστρατεία εκδίωξης όλων των σωμάτων Γενιτσάρων των οποίων τα μέλη συσχετιζόταν με το τάγμα των Μπεκτασήδων δερβίσηδων.

## Ιστορία

Σύμφωνα με μια θεωρία ο Κιουτουκλού Μπαμπά ήταν ένας περιστρεφόμενος δερβίσης, ο οποίος υπηρέτησε τις άτακτες δυνάμεις του Οθωμανού στρατηγού Γαζή Εβρενός και έκτισε το κτήριο αυτό κατά την στρατιωτική περιοδεία του. 

## Περιγραφή
Είναι οθωμανικό μνημείο, το οποίο σύμφωνα με την αρχιτεκτονική δομή του (οκταγωνική) πιθανολογείται ότι χτίστηκε το 15ο ή αρχές του 16ου αιώνα . Σήμερα διασώζεται μόνο το μαυσωλείο (τουρμπές), το οποίο είναι λιθόκτιστο οκταγωνικό κτήριο με θολωτή οροφή. Πιθανόν το μνημείο να έχει χτιστεί πάνω στα ερείπια παλαιότερου χριστιανικού ναού.

Το μνημείο σήμερα είναι θρησκευτικό χώρος και για τους μουσουλμάνους και τους χριστιανούς κάτοικους της περιοχής. Για τους μουσουλμάνους είναι ο τάφος (τουρμπές) του Κιουτουκλού Μπαμπά, ενώ το ανατολικό μέρος του μνημείου έχει μετατραπεί σε αυτοσχέδιο ναό του Αγίου Γεωργίου από τους χριστιανούς.

## Παράδοση - Λαογραφία
Σύμφωνα με με μια θεωρία (Τσιγάρας) η προσέλευση των μουσουλμάνων οφείλεται στο ότι η λατρεία του Αγίου Γεωργίου συνδέεται με την μπεκτασίδικη/αλεβίτικη πρακτική. Ο Ζεγκίνης έχει γράψει ότι όταν ήρθαν πρόσφυγες από την Ανατολική Θράκη στην περιοχή το 1920, βρήκαν δερβίσηδες μέσα στον τεκέ και έμαθαν ότι ο τεκές ήταν αρχικά χριστιανική εκκλησία αφιερωμένη στον Άγιο Νικόλαο. Η ύπαρξη της παράδοσης αυτής επιβεβαιώνεται και από τον βυζαντινολόγο Χαράλαμπο Μπακιρτζή. Σύμφωνα με μια άλλη παράδοση, η εκκλησία αυτή ήταν το σημείο όπου τάφηκε ο ιππότης της Καταλανικής Εταιρείας Μπερενγκέρ Ντ' Εντένσα, ο οποίος σκοτώθηκε σε μια συμπλοκή με τους άντρες του συμπολεμιστή του Εν Ροκαφόρ κατά την πορεία τους από την Καλλίπολη προς τη Θεσσαλονίκη το 1307. Σύμφωνα με τον Lowry, αν υπήρχε στην περιοχή εκκλησία τον 14ο αιώνα, το πιο πιθανόν είναι ότι αυτή χρησιμοποιήθηκε ως οικοδομικό υλικό για να χτιστεί ο τεκές.

## Παραπομπές



## Βιβλιογραφία

* 

Κατηγορία:Οθωμανική αρχιτεκτονική στην Ελλάδα
Κατηγορία:Περιφερειακή ενότητα Ξάνθης
Κιουτουκλου Μπαμπα Σελινου
Τελικός ΟΥΕΦΑ Τσάμπιονς Λιγκ 2012

Ο **Τελικός του [[Champions League 2011-12|Champions League]]** για το 2012 διεξήχθη στις 19 Μαΐου στο Αλιάντς Αρένα του Μονάχου μεταξύ της Μπάγερν Μονάχου και της Τσέλσι. Ο αγώνας έληξε με σκορ 1:1 στην κανονική διάρκεια του αγώνα, ενώ δεν άλλαξε κατά τη διάρκεια της παράτασης, οδηγώντας την αναμέτρηση στα πέναλντι, όπου η Τσέλσι νίκησε με 4-3. Η Τσέλσι κατέκτησε το τρόπαιο για πρώτη φορά στην ιστορία της. Διαιτητής του αγώνα ήταν ο Πέδρο Προένσα από την Πορτογαλία.

## Λεπτομέρειες τελικού

 

Κατηγορία:Κύπελλο Πρωταθλητριών Ευρώπης
Κατηγορία:Διεθνείς ποδοσφαιρικές διοργανώσεις στη Γερμανία
Κατηγορία:Ποδόσφαιρο το 2012
Κατηγορία:Ποδοσφαιρικά παιχνίδια γερμανικών ομάδων
Κατηγορία:Ποδοσφαιρικά παιχνίδια αγγλικών ομάδων
Μονομάχος (αποσαφήνιση)

Ο **Μονομάχος** μπορεί να αναφέρεται στους:
*Μονομάχος, πολεμιστής στην αρχαία Ρώμη
* Μονομάχο, γλυπτό
*''Μονομάχος'' (ταινία 2000)
*Αννίβας ο Μονομάχος, αξιωματικός του Αννίβα Βάρκα
*Κωνσταντίνος Θ', αυτοκράτορας
Εθνική Ιρλανδίας (ποδόσφαιρο ανδρών)

Η **εθνική ομάδα ποδοσφαίρου της Ιρλανδίας**, γνωστή και ως **Έιρε**, εκπροσωπεί την Δημοκρατία της Ιρλανδίας σε διεθνείς αγώνες και διοργανώσεις. Ελέγχεται από την Ποδοσφαιρική Ομοσπονδία της Ιρλανδίας. Η επίσημη ονομασία της είναι *εθνική Δημοκρατίας της Ιρλανδίας* καθώς η Δημοκρατία της Ιρλανδίας δεν ελέγχει όλο το νησί, αλλά ένα μέρος του. Στο παρόν, η έδρα της εθνικής Ιρλανδίας είναι το Στάδιο Αβίβα, το οποίο άνοιξε τον Μάη του 2010.

## Ιστορία εμφανίσεων

Γενικά, η δημοκρατία της Ιρλανδίας θεωρείται μια από τις πιο επιτυχημένες ευρωπαϊκές ομάδες.

**[[Παγκόσμιο Κύπελλο Ποδοσφαίρου|Στα Mundial]]**

* Στις ισοπαλίες μετρούν και τα παιχνίδια των πλέι-οφ που κατέληξαν στη διαδικασία των πέναλτι.

**[[Ευρωπαϊκό Πρωτάθλημα Ποδοσφαίρου|Στα Euro]]**

* Στις ισοπαλίες μετρούν και τα παιχνίδια των πλέι-οφ που κατέληξαν στη διαδικασία των πέναλτι.

## Προκριματικά Παγκοσμίου Κυπέλλου 2026

## Τρέχουσα σύνθεση

*Μέχρι τις 13 Οκτωβρίου 2011.*

;Τερματοφύλακες

;Αμυντικοί

;Μέσοι

;Επιθετικοί

## Προπονητές

* *Χωρίς προπονητή* (1921—1969)
* Μικ Μίγκαν (1969—1971)
* Λίαμ Τιούχι (1971—1973)
* Σον Τόμας (1973)
* Τζόννι Γκάιλς (1973—1980)
* Άλαν Κέλλι (1980)
* Έοϊν Χέντ (1980—1985)
* Τζέκ Τσάρλτον (1986—1995)
* Μικ ΜακΚάρτι (1996—2002)
* Ντον Γκίβενς (2002—2003)
* Μπράιαν Κερρ (2003—2005)
* Στηβ Στόντον (2006—2007)
* Ντον Γκίβενς (2007—2008) προσωρινός προπονητής
* Τζοβάννι Τραπαττόνι (2008—2013)
* Νόελ Κινγκ (2013)
* Μάρτιν Ο'Νιλ (2013— )

## Καλύτεροι παίκτες

*Μέχρι τις 12 Οκτωβρίου 2010.*

## Γνωστότεροι παίκτες

## Παραπομπές


## Πηγές
* Ιστοσελίδα για την εθνική Ιρλανδίας 
* Διεθνείς αγώνες της εθνικής Ιρλανδίας 
* Τα ρεκόρ των παικτών της εθνικής Ιρλανδίας 
* Οι προπονητές της εθνικής Ιρλανδίας από το 1969 

## Εξωτερικοί σύνδεσμοι

* 

Κατηγορία:Εθνική Ιρλανδίας (ποδόσφαιρο)
Τζορτζ Ρ. Ρ. Μάρτιν

Ο **Τζορτζ Ρέιμοντ Ρίτσαρντ Μάρτιν** (, 20 Σεπτεμβρίου 1948) είναι Αμερικανός συγγραφέας και σεναριογράφος. Είναι κυρίως γνωστός ως δημιουργός του έπους φαντασίας *[[Το Τραγούδι της Φωτιάς και του Πάγου]]*, στο οποίο βασίστηκε η δημοφιλής τηλεοπτική σειρά *[[Game of Thrones]]*. Έχει τιμηθεί με πολυάριθμα βραβεία (Hugo, Locus, Nebula, Inkpot κ.ά.), ενώ συμπεριλήφθηκε στη λίστα του περιοδικού Time με τα "100 άτομα που ασκούν τη μεγαλύτερη επιρροή παγκοσμίως" για το έτος 2011. έργων φαντασίας, τρόμου και επιστημονικής φαντασίας

## Πρώιμα χρόνια
[αριστερά|μικρογραφία|177x177px|Τζορτζ Ρ. Ρ. Μάρτιν το 2011 στο [Time|Time 100 γκαλά.]]
Ο Μάρτιν γεννήθηκε στις 20 Σεπτεμβρίου του 1948 στο Μπαγιόν του Νιου Τζέρσεϊ. Είναι γιος του λιμενεργάτη Ρέιμοντ Κόλινς Μάρτιν και της Μάργκαρετ Μπρέιντι Μάρτιν. Ξεκίνησε να γράφει ιστορίες με τέρατα τις οποίες και πωλούσε στα παιδιά της γειτονιάς του για σεντς και αναγκάστηκε να σταματήσει όταν η μητέρα ενός πελάτη του παραπονέθηκε ότι το παιδί της βλέπει εφιάλτες. Σε μια από τις μεγάλες του ιστορίες είχε δημιουργήσει ένα μυθικό κόσμο με πλαστικά κάστρα στα οποία ζούσαν χελώνες. Οι χελώνες όμως που είχε για κατοικίδια πέθαιναν συχνά, οπότε αποφάσισε ότι στην ιστορία του αλληλοσκοτώνονται με "μοχθηρά σχέδια".

Στα 17 του κέρδισε το πρώτο του βραβείο. Σπούδασε δημοσιογραφία και στα 21 του, το 1970, ξεκίνησε να πουλάει ιστορίες επιστημονικής φαντασίας μικρού μήκους.

## Προσωπική ζωή
Το 1975 νυμφεύτηκε την Γκέιλ Μπέρνικ αλλά χώρισαν το 1979. Τον Σεπτέμβριο του 1981 μετακόμισε μαζί του η Πάρις ΜακΜπράιντ, με την οποία νυμφεύθηκε στις 9 Αυγούστου του 2011 και μένουν μαζί στη Σάντα Φε του Νιου Μέξικο.
## Παραπομπές


## Εξωτερικοί σύνδεσμοι

* Επίσημη ιστοσελίδα

Κατηγορία:Αμερικανοί μυθιστοριογράφοι
Κατηγορία:Αμερικανοί διηγηματογράφοι
Κατηγορία:Αμερικανοί συγγραφείς επιστημονικής φαντασίας
Κατηγορία:Αμερικανοί σεναριογράφοι
Κατηγορία:Game of Thrones
Κατηγορία:Αμερικανοί άθεοι
Κατηγορία:Νικητές Inkpot Award
Aviva Stadium

Το «**Στάδιο Αβίβα**» (αγγλικά: Aviva Stadium, ιρλανδικά: Staid Aviva) είναι στάδιο για αγώνες ποδοσφαίρου και ράγκμπι στο Δουβλίνο. Πριν την ανοικοδόμηση έφερε το όνομα  «**[[Λάνσνταουν Ρόουντ]]**» (αγγ. Lansdowne Road, ιρλ. Bóthar Lansdún). Αποτελεί έδρα της εθνικής Ιρλανδίας στο ράγκμπι, καθώς και της εθνικής Ιρλανδίας στο ποδόσφαιρο.

## Ιστορία

Το στάδιο κτίστηκε στη θέση του σταδίου «Λάνσνταουν Ρόουντ», το οποίο κτίστηκε το 1872 και έκλεισε το 2007 για την κατασκευή νέου σταδίου. Το στάδιο κτίστηκε από την εταιρία Populous. Η πρόσοψη του σταδίου είναι υψηλής τεχνολογίας: είναι κατασκευασμένο από πολυανθρακικό γυαλί και αποτελείται από «ανακατεμένα» τμήματα, τα οποία επιτρέπουν την προσαρμογή του αεριζομένου επιπέδου.

Η παράξενη φόρμα του σταδίου εξηγείται από την έλλειψη θέσης λόγω της υψηλής πυκνότητας των διαφόρων τύπων κτιρίων. Τα εγκαίνια του ανοικοδομημένου σταδίου διεξήχθησαν στις 4 Αυγούστου 2010 με τον αγώνα των καλύτερων ποδοσφαιριστών της Ιρλανδίας και της Μάντσεστερ Γιουνάιτεντ - η Μάντσεστερ Γιουνάιτεντ νίκησε με σκορ 7:1.

Στις 18 Μαϊου 2011, στο Στάδιο Αβίβα διεξήχθη ο τελικός του Γιουρόπα Λιγκ 2010-2011, στον οποίο συμμετείχαν η ΦΚ Πόρτο και η Σπόρτινγκ Μπράγκα. Ο αγώνας έληξε με σκορ 1:0 υπέρ της Πόρτο - το μοναδικό τέρμα πέτυχε ο Ρανταμέλ Φαλκάο. Την ημέρα του τελικού, το στάδιο έφερε το όνομα «Ντούμπλιν Αρένα» (αγγ. Dublin Arena).

## Παραπομπές


## Εξωτερικοί σύνδεσμοι

* Επίσημη ιστοσελίδα 
* Η σελίδα του σταδίου στο WorldStadiums.com 
* Το στάδιο του τελικού του Γιουρόπα Λιγκ 2011

Α
Κατηγορία:Εθνική Ιρλανδίας (ποδόσφαιρο)
Κοπανάς

Ο **Κοπανάς** ήταν ένας μικρός προσφυγικός συνοικισμός μεταξύ του Βύρωνα προς τα βόρεια και της Ηλιούπολης προς τα βορειοανατολικά. Ο συνοικισμός δημιουργήθηκε μετά τη Μικρασιατική Καταστροφή και εγκαταστάθηκαν κυρίως πρόσφυγες από την Κωνσταντινούπολη. Υπήρχαν εκεί λατομεία. Πριν γίνει ο συνοικισμός η περιοχή είχε αγρούς, στάνες και βοσκοτόπια. Ανήκε στον Δήμο Αθηναίων. Στην απογραφή του 1928 είχε 4.039 κατοίκους.
Όταν συστάθηκαν οι Δήμοι Βύρωνα και Υμηττού, η περιοχή του Κοπανά εντάχθηκε σ' αυτούς. Τότε έκλεισαν τα λατομεία. Στα τέλη της δεκαετίας του 1920 η ύδρευση του Κοπανά γινόταν με φρεάτια ύδατα, ένα τμήμα του είχε ηλεκτρικό ρεύμα, το οποίο έπαιρνε από το εργοστάσιο του Βύρωνα. Συγκοινωνιακά εξυπηρετούνταν με λεωφορεία της Ηλεκτρικής Εταιρείας Μεταφορών, τα οποία έφταναν μέχρι τον Βύρωνα. Υπήρχε ένα δημοτικό σχολείο και ναός της Μεταμόρφωσης του Σωτήρος που λειτουργεί και σήμερα. Η ενορία της Μεταμορφώσεως του Σωτήρος Κοπανά δημιουργήθηκε από την Αρχιεπισκοπή Αθηνών με το υπ' αριθμόν 3813/23-9-1930 έγγραφο. Το όνομα «Κοπανάς» το πήρε από τα ξύλα με τα οποία οι γυναίκες κοπανούσαν τα ρούχα για να καθαρίσουν, στο ρέμα που υπήρχε στην περιοχή.

## Πηγή
*Μεγάλη Ελληνική Εγκυκλοπαίδεια Πυρσός, τόμος 14, σελ. 845

Κατηγορία:Συνοικίες και περιοχές Αθήνας